bavarian-nlp/barwiki-20250901 huggingface dataset:
Hinüber – Herüber

Hinüber – Herüber – Hinüber − Herüber is a ois Intermezzo aug'legte Poss'n nåch ana im "Humorist" easchienanan Anekdot'n, de wo vom Johann Nestroy dramatesiat wua'n is. Des Stückl is 1844 entstaund'n und aum 16. Meaz von dem Joahr im Theater in der Leopoldstadt ois „Benefiz-Vuastöllung“ füa'n Nestroy zum eascht'n Moi aufg'füaht wua'n.
Inhoit.
Da net b'sundas g'scheite ois wia'r aa dickkopfate Wiat håt duach an Påchtvatråg 5000 Guid'n kriagt. Von zwaa Spitzbuam – de wo'r a füa'r englische Loads hoit – wiad a valeitet, a scheinboa leicht zum g'winnate Wett' zum ohschliaß'n: Ea soi a Viat'lstund laung sei Pend'luah auschaug'n und im Takt vom Perpendikel "„Hinüber – Herüber“" såg'n, ohne dass a si dabei ohlenk'n låss'n deaf. Tatsächli sågt a stua de Wäata und kau weda duach'n Köna, no duach'n Hausknecht drau g'hindat wea'n, jå sogoa net amoi duach'n desweg'n in G'foah kummat'n "„Heurathscontract“" (Valobung) von seina Tochta mit an reich'n oid'n Aumtmau (Beziaks-Owabeaumta). De zwaa Gauna vaschwind'n mit ana Ausred mit seina Briaftåsch'n und wia'r a endli sei Wett' beendet håt, san's scho davaug'rennt. Då wett sei Frau mit eahm, dass a seine Guid'n nimma z'ruckkriag'n wiad und setzt de Valobung von da Tochta mit dem hamlich in sie valiabt'n Köna ois Preis ei. Da Köna håt owa aus Misstrau'n de zwaa auna eh scho vafoigt und vahåft'n låss'n. Wia da Wiat sei Briaftåsch'n mit de 5000 Guid'n z'ruckkriagt, mass a'r aus Daunkboakeit dera Valobung zuastimma.
Da g'schwätziche und genauso wenich g'scheite Gevatta vasucht de gaunze Zeit nua, vom Wiat'n a jede Stöarung bei dera Wett' fean zum hoit'n.
Weaksg'schicht'.
Aum 28. Dezemba 1843 is in da Zeidschrift "Der Humorist" an Anekdot'n unta'n Tit'l "Die gewonnene und doch verlorene Wette" ohdruckt wua'n. Den Inhoit – des Spitzbua'mstückl – håt da Nestroy füa sei Poss'n üwanumma und duach de Liabsg'schicht eaweitat. Im Origenäu spüit de G'schicht in New York und da Nestroy håts ins Weanerische Miljöh üwatråg'n. Des Stückl is bloß a Gelegenheitsoawat ois Fülla zwisch'n zwaa aundare Poss'n, de wo bei sein' Benefizåb'nd aufg'füaht wua'n san. De aundan zwaa Stückln woa'n "Der Dorfbarbier" vom Joseph Weidmann (1742–1810) und "Der Bär und der Bassa", a "Burleske" (Komödi, Schwånk) nåch an Stückl vom Eugène Scribe (1791–1861).
Zwaa Origenäumanuskrip' vom Nestroy san in da "Handschriftensammlung der Wienbibliothek im Rathaus" zum find'n.
Zeidungskritik.
De zeidgenössische Kritik håt des klane Weakl meist'ns freundlich aufg'numma, olladings net ohne dass' auf'n geringan literarisch'n Weat hig'wies'n wua'n is. "Der Wanderer" vom 18. Meaz 1844 schreibt dazua:
"Ein kleineres Stückchen gibt es nicht leicht; es ist eigentlich gar nichts, aber es unterhält und verräth in den wenigen leichten Pinselstrichen den geübten Meister."
B'sundas des gelungane G'spüi vom Nestroy sein Partna Wenzel Scholz ois Wiat is unhamli g'lobt wua'n, aum meist'n sei komisch betonta Vuatråg von dem stereotyp'n "„Hinüber – Herüber“". Füa si söwa håt da Nestroy nua de Neb'nroi'n vom Gevatter g'schrieb'n, "der nichts zu thun hat, als dazustehen, nachzugeben und Ja sagen".
Hilton Hotels

Hilton Worldwide (friacha "Hilton Hotels") is a amerikanische Firma mid Sitz in Tysons Corner, in da Nachn vo Washington, D.C., und oane vo de greßdn Hotejkeedn wejdweid.
De Hotejkedn is 1919 duachn Conrad Nicholson Hilton z Cisco (Texas) grindt und seitdem za oana fiahradn Hotejmarkn ausbaut worn. In da easchdn Hejftn vom Joarhundad hod ses nua in da USA gebn.
De wäidweide Expansion begann mid da Eaöffnung des Caribe Hilton in Puerto Rico 1949. Des easte Standhax in Europa vaschoffte sich Hilton 1955 mid am Hilton Isanbul, drei Jahre spada folgte da easte deitsche Vatreta in Berlin. Hilton war des easte Heisl, des den Gäsdn Onehmlichkeidn wia Feanseha und Telefon mid Direktwahl bot.
1949 wurdn Hilton Hotels Coapoaation und Hilton Internationoi gründt, um zwischn den Hotels in den USA und dane außerhoib zua unterscheidn. De internationaln Markenrechte wurdn End da 1960ea Jahre an de britische Firma The Hilton Group plc vakafft. Nochdem Hilton International mehrfach den Besitza wexlte, übanahm 1987 de britische Firma Ladbroke Group PLC des Unternehma.
Im Jahr 1997 vaeinbardn beide Hilton-Konzerne a Zuasammenarbad auf Marketingebene, um fia de Kundn a oanheitlichs Auftredn zua gewährleisdn. Zuasammenarbad im Sals- und Marketingbereich oanschliaßlich oans gemeinsama Logos. Im Februar 2006 ging Hilton Internationoi fia 5,3 Mrd. Doiar üba zum Muadakonzern und vaschmolz mid eahm.
Im Juli 2007 eawarb da Investoa Blackstone Group de Hilton-Kette fia 26 Mrd. US-$ (19 Mrd. Euro).
Im Septemba 2013 wurde bekannt, dass de Blackstone Group de Hilton-Hotels wieda an de Börse bringn mog. Am 11. Dezemba 2013 startete da Handl mid da Aktie bei 20 US-Doiar unta da Obkürzung HLT und da ISIN US43300A1043
Annapolis (Maryland)

Annapolis is de Habtstod des US-Bundesstaats Maryland in den Vaeinigdn Stootn und Sitz da Countyvawoidung (County Seod) des One Arundl Countys.
Do liagt da Sitz da United Stats Navoi Academy. Onapolis is heid a prosperierend Hafensterdt. In ihrn divasn Hofenbuchdn (Marinas) liagn hunderte vo Segelyachdn, de zua fast ganzjährign Segelsaison in da Chesapeake Bay kreizn.
Segelboot

A Segelboot is a Spoatboot, des in easta Linie duach Windkroft betriebn werd. Vom Segelschiff unterscheidet 's sich duach sei geringre Gress. 
Segelboote könna oanaseits in Join (de san foamstobil) und Kielboote (gewichtsstobil) aufteild wern und zum andern in Oanrumpf- und Mehrrumpfboote (zum Beispui Segelkatamarane). Gewichtsstobile Segelboote, de zuadem aa üba oan Wohnraum mid Kojn und Kuche vafügn, wern oft ois Segelyachdn bezeichnet, insbesondere wenn sie länga ois etwa 10 m san. Boote mid Kojn und Kuche kürza ois 10 m wern aa Daysaila ("Dogs-Segla") genannt. A Daysaila konn sowohl a Kielboot ois aa a Schwertboot oda a Kielschwertboot sei.
Windenagie

De Windenagie oda Windkroft (dt.: Windenergie oda Windkraft) is a eaneiaboare Energiequej. Dobei wead de kinetische Enagie van Wind, oiso a bewegde Luftmasse vo da Atmospheare, technisch gnutzd.
De Windenagie wead seit'm Oitadum gnudzd. In da Vagongaheit is de Windenagie voa oim vo Windmuihn oda Seglschiffal gnutzd worn. Heit is de Stromeazeigung mid Windkroftanlogn de mid grousem Obstand wichtigste Foam vo da Windenagieanudzung. Weidane modeane Nutzungsfoama san in da privatn Seglschifffoaht z findn.
Windmui

A Windmui (dt. "Windmühle", engl. "windmill") is a technisches Bauweak, wo mid Windenagie Orbadn varichtn duad.
Moast san Windmuin ois Muin gnuzd worn. Desweng hoassen olle sejchane Oologn Windmuin, aa wanns andane Orbadn mochan, wie zan Beispui Sagln (Sägeweak), Ejpressn oda Wossapumpn.
Windmuin ghean za de ejtasdn Kroftmaschiina vo da Menschheit, de wo ned duach Musklschmoiz ootriebn wean. Nua de Nutzung vo da Wossakroft deafad no ejta sei und wor a wichtiga. Oba ibaroi do wo ma Wossaradln ned eihsetzn hod kina, worn de Windkroftmaschiina de wichtigstn Kroftmaschiina in da voaindustriejn Zeid.
Motoa

A Motoa [ˈmoːtoːr] (auch [moˈtoːr]; lateinisch mōtor ‚Beweger‘) is a Maschiin, de wo rein mechanisch orbadn duad. Dozua wead oa Enagiefoam, z. B. thermische, chemische oda elektrische Enagie, in Bewegungsenagie umgwandlt.
In da Regl ham Motoan a Wejjn, de wo in Rotation brocht wead und so a mechanische Voarichtunga, wia a Getrieb, ootreibt. Ausnahma san Raketnmotoan und Linearmotoan. Zua Zeid wean Vabrennungsmotoan und Elektromotoan am haifigstn.
Werner Faymann

Da Werner Faymann (* 4. Mai 1960 in Wean) is a ehemoliga österreichischa Politika.
Ea wor ob am 8. August 2008 Bundesparteivoasitzenda vo da SPÖ und ob am 2. Dezemba 2008 östareichischa Bundeskanzla. Am 9. Mai 2016 is a vo de zwoa Ämta zweng parteiinternan Diffarenzn zruggdredn.
Boitikum

As Boitikum (dt.: Baltikum) is a geografischs und histoarischs Gebiet in Noadosteiropa on de Gstodn vo da Ostsee sidli vom Finnischn Meeabusn mid ana Bevejkarung vo uma 6 Milliona Menschn und ana Fläch vo uma 175.000 km². Dazua rechnt ma de Stootn Estland, Lettland und Litaun, de aa ois boitische Stootn bezoachnt wean.
Oidreichenau

Oidreichenau (amtli: Altreichenau) is a Dorf in da Neireichenauer Gmoa im Landkroas Freing-Grofanau.
Geografie.
Oidreichenau liegt am Fuaß vom Dreisessel im Boarischn Woid.
Gschicht.
Im Ofang des 17. Joarhundats hod da Grundherr vo Rannaridl, da Freiherr Heinrich vo Salburg, dem ReichenbergerAchatz, Bua vo dem Hobelberger Hittenmeister Reichenberger Heimeram, de Erlaubnis gem im Woid a Glashittn zu baun, de er zeascht moi Reichenau gnennt hot, späda dann Oberreichenau und Oidreichenau (hochdeitsch Altreichenau). Gfertigt hot er in derer Glashittn Fensterglos, Glasl und Bettl.
1661 verkaft da Reichenberger Christoph de Hittn an den Jandlsbrunner Richter Hans Adam Göschl, der dann in Neireichenau a neie Glashittn baut hot und de Hittn in Oidreichenau afgibt.
Mit da Säkularisation 1808 wird a Steierdistrikt Oidreichenau gmacht, der mit da Gmoabuidung 1818 in da Gmoa Oidreichenau afgeht. De Gmoa besteht dann bis 1977, ois mit da Gebietsreform in Bayern de Gmoa in d Gmoa Neireichenau eigliedert wird.
Branntweinhäuser

Branntweinhäuser is a Dorf in da Neireichenauer Gmoa im Landkroas Freing-Grofanau.
Geografie.
Branntweinhäuser liegt am Fuaß vom Dreisessel im Boarischn Woid.
Gschicht.
A Branntweinhaus is a Bau, do wo de Abfoi vo a Brauerei zu Schnaps brennt wern. Meist warn do mehrere Heiser mit dera Aufgab nebnanand. Und doher hot da Ort sein Nam.
Branntweinhäuser hot bis zum End 1977 zua Gmoa Oidreichenau ghert. Nochdem de Gmoa mit da Gebietsreform zu Neireichenau kemma is, gherts nocha iatzad do dazua.
Queaschnittsflächn

De Flächn A [m²] (dt. "Fläche") is a zwoadimensionäule Figua. De Queaschnittsflächn steht noamäu zua Längsaxn vo an Träga oda an sunstign dreidimensionäun Keapa.
formula_1
Bei an Rechteck is des Produkt aus de beidn Seitn, bei an Dreieck de Hööftn davau usw.
formula_2
formula_3
Bei an zaumgsetzn Queaschnitt wia dea im Büüd, rechnet ma se zeascht de oanzlnan Flächn aus, de Gsaumtflächn is daun de Summan davau.
formula_4
formula_5
formula_6
Schweapunkt.
Da Schweapunkt liagt bei ana rechteckadn Flächn genau in da Hööftn und bei ana dreieckadn im Drittlpunkt. Bei zaumgsetztn Flächn san de oanzlnan Flächn moi deran Schweapunktsohständ (bezogn auf a Hüüfskoordinotnsystem, wäu's eigantliche Koordinotnsystem geht daun duachn Schweapunkt) gleich groß wia de Gsaumtflächn moi ihm Gsaumtschweapunktsohstaund.
formula_7
formula_8
Oigmoa kau ma sogn:
formula_9
Bei an oafoch symmetrischn Queaschnitt, wia bei dem Beispü, is des ys genau in da Mittn, sunstn rechnast da des aa so aus:
formula_10
Statisches Maument

Es Statische Maument S [cm³] (dt. "Statisches Moment") is a Flächnmaument easchta Uadnung, des wos ma fia de Berechnung vo da Schubspaunnung im Queaschnitt brauchd. Es hod aun jeda Stöö van Queaschnitt an aundan Weat, drum muassd das iwaroi extra rechnan, wosd das haum wüsd. Des maximole Statische Maument is af da Häh van Schweapunkt.
Ma berechnat se's ois Produkt vo da Flächn und ihm Schweapunktsohstaund.
formula_1
formula_2
Ba an Rechtecksqueaschnitt kaunst des vaoafochn zua:
formula_3
formula_4
Waun da Koordinatnuasprung mim Schweapunkt vo da Flächn zaumfoit, nocha is des Statische Maument nui, wäu da Schweapunktsohstaund nui wead und nui moi iagendwos is imma nui.
Rech ma uns des maximole Sy vo dem Plottnboiknqueaschnitt rechts im Büüd aus: mia schneidn af da Häh van Schweapunkt und schaun uns nua den untan oda den oban Täu au (wöchn ma nehman is wuascht, ba beidn kummds söwe ausse). Nehma ihn oban Täu. Des Sy is de easchte Flächn moi deran Schweapunktsohstaund plus de zwoate Flächn moi deran Schweapunktsohstaund.
formula_5
Trägheitsmaument

Es (Flächn-)Trägheitsmaument I [cm4] (dt. "Flächenträgheitsmoment", ned zan vawechsln mim ) is a Flächnmaument zweita Uadnung, wos ma fia de Berechnung vo da Schub-, Toasiauns- und Biegespaunnung im Queaschnitt braucht. Es beziahgt se imma aufn gaunzn Queaschnitt und is dahea a Queaschnittskonstauntn.
Ma berechnat se's ois Produkt von da Flächn und ihm Schweapunktsohstaund zan Quadrot. 
formula_1
formula_2
Bei an Rechtecksqueaschnitt kaunst des vaoafochn zua:
formula_3
formula_4
mit:
Waun da Koordinotnuasprung ned mim Schweapunkt vo da Flächn zaumfoit, nocha rechnat ma se des Trägheitsmaument mim "Sotz vo Steiner" aus:
formula_5
formula_6
mit:
Schau ma uns des Trägheitsmaument um de y-Axn vo dem Plottnboikn-Beispü rechts im Büüd au. Do setz ma oafoch in de Fuaml ei:
formula_7
Widastaundsmaument

Es Widastaundsmaument W [cm³] (dt. "Widerstandsmoment") is es Trägheitsmaument bezogn aufn Raundohstaund, des hoaßt, fia de gaunz obare oda untare Fosa.
formula_1
formula_2
mit: 
Bei an Rechtecksqueaschnitt kau ma se des Widastaundsmaument mit da fuigendn Fuaml ausrechnan, wäu da Raundohstaund genau de hoibate Hechn is:
formula_3
formula_4
mit:
Alexandria, Virginia

Alexandria is a Stod im Bundesstoot Virginia, USA mid 139.966 Eihwohna, se liegt af da Westseitn vom Potomac River, knopp zehn Kilometa vo Washington, D.C. entfeant. Alexandria is, wia olle greßan Städt in Virginia, greisfrei.
Gschicht.
De easchte Siedlung on da Stej vo da heitign Stod is im Joar 1695 grindt worn. Da easchte iwaliefate Noma vom Ort woar "Belhaven". Vo 1790 bis 1846 woar Alexandria Tei vom District of Columbia.
Eihwohnaentwicklung.
¹ 
Partnastädte.
Alexandria listt via Partnastädte af:
Falls Church

Falls Church is a unobhengige Stod in Virginia, USA. Se liegd in da Agglomarazion Baltimore-Washington, D.C. und hod 14.014 Eihwohna (Stond: 2016). Weitaus meah Menschn wohna in Greater Falls Church, vawendn jedoch Falls Church ois Adress. De Statistikbeheade vabindd Falls Church und Fairfax mid Fairfax County fia statistische Zwecke. Beide Hoitestejn vo da Metro mid „Falls Church“ im Nam bfindn se aussahoib vo da Stod in de ogrenzndn Countys.
2011 woa Falls Church de reichsde Gmoa vo de Vaoanigtn Stootn noch Haushoitseihkumma (113.313 US-Dollar) und hod de niedrigsde Oamutsquote ghod.
Geografie.
Mid ana Fläch vo nua 5 km² is Falls Church noch da Fläch de kloansde unobhengige Stod vo da USA. De kloansde unobhengige Stod in Virginia noch Eihwohnazoihn is Norton.
Falls Church grenzd on: Fairfax County und Arlington County. Oanige Gebiete vo Fairfax County (insbsondare West Falls Church) vawendn aa de Postleitzoih vo Falls Church.
Sunstigs.
In da Feansehserie: "JAG – Im Aftrog vo da Eahre" bfindd se duat's JAG-Haptquartia; tatsechli is's Biro van US Navy Judge Advocate General’s Corps in Washington, D.C.
In da Feansehserie "The Americans" is Falls Church da Wohnort vo de Protagonistn, de ois "KGB"-"Agentn" fia de "Sowjetunion" tetig san.
In Falls Church bfindd se's Cherry Hill Farmhouse, a Museum.
Attagaubauhn

De Attagaubauhn oda Lokalbahn Vöcklamarkt–Attersee, aa Bempalbauh gnaunt (dt.: Attergaubahn), is de Bauh vo Vöcklamarkt an da Westbauh zum Attersee. Se is medaspurig, 13,4 Kilomeda laung, mit 750 V Gleichstraum elektrifiziat und wiad vo "Stern &amp; Hafferl" betriam. De oidn ex Schweiza Triabwogn (Baujoah uma 1950) san 2016 duach moderne Niedaflurtriabwogn (Typ "Tramlink" vo Vossloh) easetzt wuan.
St. Clair County, Michigan

St. Clair County is a Beziak im Bundesstoot Michigan in da USA. Da Beziak hod 163.040 Eihwohna. Da Sitz vo da Vawoitung is in Port Huron.
Da Beziak hod a Fläch vo 2167 Quadratkilometa, dovo san 291 Quadratkilometa Wossaflächn.
Jewell County, Kansas

Jewell County is a Beziak im Bundesstoot Kansas in da USA. Da Beziak hod 3077 Eihwohna. Da Sitz vo da Vawoitung is Mankato.
Da Beziak hod a Fläche vo 2368 Quadratkilometa, dovo san 14 Quadratkilometa Wossafläche.
St. Joseph County, Michigan

St. Joseph County is a Beziak im Bundesstoot Michigan in da USA. Da Beziak hod 61.295 Eihwohna. Da Sitz vo da Vawoitung is Centreville.
Da Beziak hod a Flächn vo 1350 Quadratkilometa, dovo san 45 Quadratkilometa Wossaflächn.
Lina

De Lina, eigentli da Linawoi (auf hochdeitsch: Linienwall) woa da weanarische Ausdruck füa's Schutzbauweak von Wean aussahoib von de Stådtmauan. De Lina is recht genau duat'n g'rennt, wo heutz'tågs da Giatl is.
Des Wuat "Lina" kummt aus'n Lateinisch'n "linea", (Linie), des wo daumois de Bezeichnung füa de Kaumpfaufstöllung von de Soidåt'n „in Linie“ g'wes'n is.
Baug'schicht.
De easchte Befestichung is 1679 ois Palesad'nzaun aufbaut wua'n, damit bei da daumolich'n Pestepidemie de Stådt leichta kontrolliat wea'n kau. Uma 1704 is da Zaun daunn auf'n Beföh vom Prinz Eugen von Savoyen in a Vateidigungslina mit dem Nauman Linea umbaut wua'n. Da Grund woa'n de Kuruzz'n, de wo daumois unta Ferenc Rákóczi II. Wean bedroht hau'm. Da Bauplan is vom Hofmathematika Johann Jakob Marioni zeichn't wuan, da Kaisa Leopold I. håt zuag'stimmt. De Kuruzz'n san daunn aa vuasichtichaweis' goa net in d'Näh kumma, nua's Schloss Neugebäude beim heutich'n Weana Zenträufriedhof haum's vawüstet.
De Weana Büaga san zwaungsvapflichtet wua'n, dabei mitz'oawat'n. De Aushuboawat'n san aum 26. Aprü 1704 aug'faungt wua'n. De Lina is im Zickzack mit Woi und Gråb'n aug'legt g'wes'n und woa daumois nua im Südost'n von Wean aum Haung vom Wienerberg, in da heutich'n Geg'nd vom Margaretna, Wiedna und Laundstrossna Giatl. Späta is da Linawoi im West'n bis zua'r an Donau-Oam, in heutich'n Donaukanäu, bei Lichtental im Oisagrund valängat wua'n. Sei Läng woa daunn insgesaumt ungefäah 13,5 km.
An Kriag håt's entlaung da Lina nua 1848 geb'n, wo de revoluteonäa'n Weana Büaga eahna Stådt geg'n de kaisalich'n Trupp'n vom Füascht'n Windischgrätz vateidicht hau'm. Owa da Hauptzweck von da Lina woa daumois scho a Steuagrenz, wo de Weana eahnare büllich'n Leb'nsmittl-Eikäuf' von aussahoib vazoi'n hau'm miass'n. Daumois is aa da Spitznauman "„Spinåtwåchta“" füa de Zoibeaumt'n aufkumma, weu's greane Unefoaman tråg'n und de Gmias-Köab von de Weanarinna kontrolliat hau'm.
Åb Mäaz 1894 is de Lina daunn demoliat und da Giatl ausbaut wua'n.
Heutz'tågs.
De Mexikana nennan den befesticht'n Grenzzaun zwisch'n Mexiko und Kalifornien „La Linea“.
Giatl

Da Giatl (im weanarisch'n kuaz: Weana Giatl, aumtlich: Wiener Gürtel Straße B221), is a Haptvakeahsweg in Wean, ea faungt auf da Kreizung mid da Laundstrossa Hauptstråss'n au und geht bis zua Giatlbruck'n üwa'n Donaukanäu. Da Giatl ziagd se ois wia'r a Hufeis'n um de Innare Stådt und is de aum stäakst'n befoahrane Laundesstråss'n in Östareich und ane von de meistbnudzd'n in Eiropa.
Baug'schicht.
Beinåh de gleiche Trass'n ois wia jetzt'n da Giatl håt z'eascht'n de Lina g'håbt, de äussare Befestichung vo Wean. 1858 is zum eascht'n Moi a Bauplan für de neuche Giatl-Stråss'n g'måcht wua'n und da Bau håt im West'n aug'faungt. Seit 1894 is da Linawoi demoliad und auf dem daduach frei'n Plåtz da Giatl oisa Gaunza baut wua'n.
Da Giatl is imma wieda umbaud wua'n: Stådtbauhn (z'eascht mid Daumpf seit 1898, daunn elektrisch seit 1923) mid den Stateaunan van Otto Wagner, heutz'tågs de U-Bauhnlinie 6, Ausbau auf bis zu 6 Foahspua'n, Untafüahrungan (Matzleisduafa Plåtz, Sidtirola Plåtz), usw.
Spaunnung

De mechaunische Spaunnung σ (dt. "mechanische Spannung") is a auf a Flächneiheit bezogane Kroft. De Eiheit vo da Spaunnung is Newton pro Quadrotmeda oda Pascal. 
[σ] = N/m² oda Pa.
formula_1
mit:
Noamäuspaunnung und Biegespaunnung.
Noamäu- und Biegespaunnungan wiakn noamäu zua Queaschnittsflächn. De Noamäuspaunnung kriagst duach a Noamäukroft eine, wauns positiav is, nocha is a Zugkroft und wauns negatiav is, daun is a Druckkroft. De entsprachnde Spaunnung nennt ma aa Zug- bzw. Druckspaunnung. De Biegespaunnung entsteht duach a Biegemaument. Se is bei an positiavn Maument untn positiav (Zugspaunnung) und obm negatiav (Druckspaunnung).
formula_2
mit:
Bei dopplsymmetrischn Queaschnittn kau ma des vakiazn zua:
formula_3
mit:
Bemessung.
De Bemessung, des is de Festlegung vo de Queaschnittsohmessungan, eafuigt umgekeaht. Fia des nimmst da de söwe Fuaml hea und fuamst das um, auf des, wosd wissn wüsd. Zan Beispü, waunst vo an Biegeträga aus C 25/30 de eafuadaliche Hechn ausrechna wüsd:
Da nimmst da de Spaunnungsfuaml hea: 
formula_4
De muasst umfuaman noch W: 
formula_5
So kriagst des eafuadaliche Widastaundsmaument ausse, fias M setzst dei Maument aus da Trägalehr' ei. Ois Spaunnung nimmst des hea, wos da Bedau maximoi aushoit, des san bei an C 25/30 σRk = 25 N/mm² oiso 2,5 kN/cm². Do wiad no a Sichaheit eigrechnat, oiso nimmst σRd = 1,33 kN/cm² au. Nocha nimmst de Fuaml fia's Widastaundsmaument hea, de muasst noch da Hechn umfuaman und itaratiav a Broadn aunehma.
formula_6
formula_7
Schubspaunnung.
Schubspaunnungan wiakn parallöö zua Schnittflächn. Se wean duach Queakräft' und Toasiaunsmaumente vauasocht.
formula_8
formula_9
formula_10
mit:
Vagleichsspaunnung.
Waun ma an Träga haum, dea wos scho zua 100% vo da (Biege-) Noamäuspaunnung ausglost' is, wiad a koa Queakroft, des hoaßt Schubspaunnung, meah aufnehman kenna. Oiso muass ma's so mochn, dass ma de (Biege-) Noamäuspaunnung und de Schubspaunnung mitanaund kombiniat, des is de sognaunte Vagleichsspaunnung. De is vua oim im Stoibau vo Bedeitung.
formula_11
mit:
Nantucket

Nantucket is a grouße Insl im Bundesstoot Massachusetts in da USA. Nantucket is a zgleich a Stod und a County.
Zua Stod ghean nem da Insl Nantucket no aa a zwoa kloanare Insln und de Wossaflächn. As Nantucket County is identisch mid da Stod. und is aa da Vawoitungssiiz vom County.
Da Nam kimmt aus oana Indianasproch und moant "as Land, wo weit wegga is". Bekannt is Nantucket im 18. Joarhundad ois Woifangstation woarn.
Dehnung

De Dehnung formula_1 [dimensiaunslos] is de auf de Ausgaungslängan bezogane Länganändarung. Zan Beispü, waunst a Gummibandl ausanaund zahst, nocha hosd das ausdehnt. Aa waun de Temperatua hecha wiad, dehnt se a Stoff aus.
formula_2
mit:
De Temparatuadehnung kaunst da mit da fuigandn Fuaml ausrechna:
formula_7
Waunst beide Fuamln gleichsetzt, kaunst das noch Δl umfuaman, so kriagst de Länganändarung aufgrund vo Temperatuaändarungan ausse.
formula_8
formula_9
mit:
Elastizitätsmodui

Da Elastizitätsmodui E, kuaz E-Modui [N/mm²] (dt: "Elastizitätsmodul" bzw. "E-Modul") is a Materiäukonstantn ois Moß fia de Vafuamboakeit vo an Materiäu. Da Professoa Robert Hooke hod im 17. Joahhundat ihn Zaumanhaung zwischn Spaunnung und Dehnung eakaunt und es Hook'sche Gsetz aufgstööt:
formula_1
mit:
Beispü fian E-Modui vo a poa Materiäulian:
Des is desweng imma so a große Zoih, wäu wos is des eigantli? Da E-Modui is genau daun gleich da Spaunnung, waun de Dehnung 1 is. A Dehnung vo 1 hoaßt, de Länganändarung is gleich groß wia de Ausgaungslängan. Zan Beispü, waunst an 1 m laungan Stoistob aufs Doppelte, oiso auf 2 m ausdehnan wüsd. Und dofia wiast a ziemli a hoche Spaunnung brauchn (des geht natiali nua theoretisch, wäu in Wiaklikeit deda vuahea ohreißn).
Queakauntroktiaunszoih

De Queakauntroktiaunszoih oda Poisson'sche Zoih μ [dimensiaunslos] (dt. "Querkontraktionszahl" bzw. "Poisson'sche Zahl") des is a Moß fia de Queadehnung. Waunst zan Beispü a zwoa Zanti broads Gummibandl um zehn Zanti ausdehnst, wiads nocha eppa nua mehr 1,8 Zanti broad sei.
formula_1
mit:
Stoi hod zan Beispü a Queakauntroktiaunszoi vo 0,3; Bedau ane vo 0,2.
Zwischn da Queakauntroktiaunszoi, ihm Elastizitätsmodui und ihm Schubmodui bsteht da fuigande Zaumanhaung:
 formula_2.
mit:
Schubmodui

Da Schubmodui G [N/mm²] (dt. "Schubmodul") is genauso wia da Elastizitätsmodui a Materiäukonstantn, dea stott mit den Noamäuspaunnungan mit den Schubspaunnungan zaumhängt.
Waun auf ana rechteckadn Schei'm nua Schubspaunnungan wiakn, nocha wiad sa se in a Parallelograum vafuaman. Da Wingl, um dem's vazerrt wiad, des is da Gleitwingl oda de Gleitung γ. De Schubspaunnung brochn duach de Gleitung is da Schubmodui.
formula_1
mit:
Stoi hod zan Beispü an Schubmodui vo 80000 N/mm², Aluminium vo 25000 N/mm².
Wicomico County, Maryland

Wicomico County is a County im Bundesstoot Maryland in da USA. Des County hod 98.733 Eihwohna. Da Sitz vo da Vawoitung is in Salisbury.
Geografie.
Des County liegt auf da Delmarva-Halbinsel am östlichn Ufa vom Chesapeake Bay und grenzt im Nordn an Delaware. Des Wicomico County hod a Flächn vo 1035 Quadratkilometa, davo san 59 Quadratkilometa Wossaflächn.
Es grenzt an foignde Countys:
Gmoana.
Citys
Towns
Unincorporated Communitys